CELEX: C2007/042/85
Language: et
Date: 2007-02-24 00:00:00
Title: Kohtuasi F-148/06: 28. detsembril 2006 esitatud hagi — Colleé versus parlament

24.2.2007   
            
            
               ET
            
            
               Euroopa Liidu Teataja
            
            
               C 42/48
            
         28. detsembril 2006 esitatud hagi — Colleé versus parlament
   (Kohtuasi F-148/06)
   (2007/C 42/85)
   Kohtumenetluse keel: prantsuse
   Pooled
   
      Hageja: Laurent Colleé (Luksemburg, Luxembourg) (esindajad: advokaadid S. Orlandi, J.-N. Louis, A. Coolen ja E. Marchal)
   
      Kostja: Euroopa Parlament
   Hageja nõuded
   
               —
            
            
               Tunnistada Euroopa Parlamendi 13. juuni 2002. aasta “Edutamispunktide andmist käsitlevate juhiste” p I.3 õigusvastaseks;
            
         
               —
            
            
               tühistada ametisse nimetava asutuse 9. jaanuari 2006. aasta otsus omistada hagejale kaks teenetepunkti 2004. aasta edutamise raames;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hageja, Euroopa Parlamendi ametnik palgaastmel AST 7, heidab ametisse nimetavale asutusele ette, et ei ole võrreldud laiemalt institutsiooni kõikide nende edutatavate ametnike teeneid, kes on hagejaga samal palgaastmel. Ta väidab nimelt, et rikuti personalieeskirjade artikleid 5 ja 45, samuti võrdse kohtlemise ja mittediskrimineerimise põhimõtteid. Vaidlustatud otsuses on lisaks sellele ilmselge hindamis- ja põhjendamisviga.
   Lõpuks väidab hageja, et eespool nimetatud juhiste punkt I.3 on õigusvastane osas, mis puudutab peasekretäri poolt erandkorras eelispunktide andmist. Eriti seetõttu, et piirangud, mis see säte kehtestab peasekretäri suhtes, ei vasta personalieeskirjade artiklile 45 ja võrdse kohtlemise põhimõttele.